Van der Rheede het gesê daar moet eerder gekonsentreer word op werkskepping en die daarstelling van beleide wat ekonomiese groei sal bevorder, om uiteindelik die lewe van alle Suid-Afrikaners, veral diegene wat deur armoede en ongelykheid geraak word, te verbeter. “ ’n Minimum loon sal nie doeltreffend wees in die afwesigheid van ’n holistiese benadering wat daarop gemik is om die lewe van veral die kwesbaarste huishoudings in ons samelewing te verbeter nie.